Zápisnica z 34. zasadnutia Súdnej rady Slovenskej republiky
z 8. septembra 2009
miesto konania: zasadacia miestnosť Najvyššieho súdu SR, Z4, poschodie 4.

Prítomní:
1)	JUDr. Štefan Harabin
2)	JUDr. Jana Bajánková
3)	Doc. Mária Bujňáková
4)	JUDr. Igor Burger
5)	JUDr. Ján Burik
6)	JUDr. Viliam Dohňanský
7)	JUDr. Ida Hanzelová 
8)	JUDr. Daniel Hudák 
9)	JUDr. Peter Hulla
10)	JUDr. Jozef  Janík 
11)	JUDr. Helena Kožíková
12)	JUDr. Anna Marková
13)	JUDr. Richard Molnár
14)	JUDr. Bohumil Novák 
15)	JUDr. Juraj Sopoliga
16)	JUDr. Gabriela Šimonová
17)	JUDr. Daniela Švecová
18)	JUDr. Mária Usačevová

19)	JUDr. Blanka Weismannová - vedúca Kancelárie Súdnej rady SR
                                                                      
	Predseda Súdnej rady Slovenskej republiky po otvorení 34. zasadnutia Súdnej rady Slovenskej republiky (ďalej len "súdna rada") privítal JUDr. Viliama Dohňanského, nového člena súdnej rady SR menovaného vládou Slovenskej republiky. 

Členom súdnej rady bol v písomnej podobe predložený návrh programu zasadnutia nasledovne:

Program:

1.	Prerokovanie návrhu predsedu Krajského súdu v Žiline na preloženie JUDr. Jany Martinčekovej, sudkyne Okresného súdu Žilina na výkon funkcie sudcu na Krajský súd v Žiline (1 Ksr 234/09)

2.	Prerokovanie žiadosti predsedu rady Justičnej akadémie Slovenskej republiky o predloženie návrhu na piatich členov skúšobnej komisie a piatich náhradníkov skúšobnej komisie (1 Ksr 254/09)

3.	Prerokovanie žiadosti predsedu rady Justičnej akadémie Slovenskej republiky o predloženie návrhov kandidátov na vedúcich katedier kancelárii akadémie (1 Ksr 255/09)

4.	Prerokovanie oznámenia predsedu disciplinárneho senátu JUDr. Karola Kučeru o jeho vylúčení ako predsedu senátu v konaní v disciplinárnej veci 1 Ds 6/09 (1 Ksr 259/09)

5.	Voľba predsedu disciplinárneho senátu v disciplinárnej veci 1 Ds 6/09 

6.	Informácia o vybavení podnetu advokátskej kancelárie BUZINGER & PARTNERS predsedníčkou Krajského súdu v Bratislave (1 Ksr 213/09)

7.	Informácia o doplnení podania Igora Škultétyho zo 16.7.2009 týkajúceho sa vznesenia námietky zaujatosti proti predsedovi Špeciálneho súdu (1 Ksr 211/09)

8.	Informácia vedúcej Kancelárie Súdnej rady Slovenskej republiky o plnení uznesenia Súdnej rady Slovenskej republiky č. 466 vo veci zabezpečenia prípravy podkladov pre vyhodnotenie majetkových priznaní sudcov 

9.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Ľubice Filovej, sudkyne Krajského súdu Bratislava na výkon funkcie sudcu na Najvyšší súd Slovenskej republiky (1 Ksr 262/09)

10.	Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Jozefa Milučkého, sudcu Krajského súdu v  Žiline na výkon funkcie sudcu na Najvyšší súd Slovenskej republiky (1 Ksr 264/09)

11.	Prerokovanie žiadosti predsedu Krajského súdu v Banskej Bystrici o člena do výberovej komisie na výberové konanie na obsadenie funkcie predsedu Okresného súdu Veľký Krtíš (1 Ksr 269/09)

12.	Prerokovanie návrhu predsedu Krajského súdu v Košiciach na preloženie JUDr. Libora Duľu, podpredsedu Okresného súdu Košice  na výkon funkcie sudcu na Krajský súd v Košiciach (1 Ksr 261/09)

13.	Prerokovanie návrhu podpredsedníčky vlády a ministerky spravodlivosti Slovenskej republiky na vymenovanie Mgr. Kataríny Škultétyovej, Mgr. Patricie Skotnickej, Mgr. Adely Unčovskej do funkcie sudcu s pridelením na Okresný súd Bratislava I, JUDr. Andrey Kriškovej, do funkcie sudcu s pridelením na Okresný súd Bratislava III, Mgr. Zity Leimbergerovej do funkcie sudcu s pridelením na Okresný súd Bratislava V a JUDr. Juraja Kubaského do funkcie sudcu s pridelením na Okresný súd Malacky, JUDr. Zuzany Levkušovej do funkcie sudcu s pridelením na Okresný súd Michalovce, JUDr. Mgr. Moniky Dubjel do funkcie sudcu s pridelením na Okresný súd Spišská Nová Ves, Mgr. Aleny Jančulovej do funkcie sudcu s pridelením na Okresný súd Čadca, JUDr. Radoslava Baláža do funkcie sudcu s pridelením na Okresný súd Spišská Nová Ves (1 Ksr 268/09), (1 Ksr 270/09)

14.	Prerokovanie návrhu JUDr. Róberta Urbana, predsedu senátu Krajského súdu v Žiline na zrušenie rozhodnutia podpredsedu vlády a ministra spravodlivosti Slovenskej republiky č. 24461/2009-41 z 2. marca 2009 o dočasnom pozastavení výkonu funkcie sudcu (1 Ksr 272/09)

15.	Prerokovanie podnetu predsedu Okresného súdu Košice II na posúdenie spôsobilosti riadne vykonávať sudcovské povinnosti sudcu Mgr. Gabriela Frankoviča (1 Ksr 271/09)

Predseda súdnej rady vyzval prítomných členov, aby sa vyjadrili k navrhnutému programu rokovania.
Program rokovania na základe návrhu členky súdnej rady bol rozšírený o tieto body:
1. návrh Súdnej rady Slovenskej republiky na začatie disciplinárneho konania proti sudcovi Najvyššieho súdu Slovenskej republiky, JUDr. Petrovi Paludovi 
K návrhu sa pripojila väčšina všetkých členov súdnej rady. 

2. návrh na dočasné pozastavenie výkonu funkcie sudcu JUDr. Petrovi Paludovi dnešným dňom. K návrhu sa pripojila väčšina všetkých členov súdnej rady. 

JUDr. Sopoliga navrhol, aby bod č. 15 bol zaradený medzi prvé body programu. K návrhu sa pripojila väčšina všetkých členov súdnej rady. 

Rokovanie súdnej rady viedol predseda súdnej rady, ktorý navrhol za overovateľa zápisnice JUDr. Janu Bajánkovú a za zapisovateľku Janu Polákovú.

Hlasovanie o overovateľovi zápisnice:
Za: 17
Proti: 0
Zdržali sa: 1

Uznesenie č. 607
Súdna rada SR schvaľuje za overovateľa zápisnice JUDr. Janu Bajánkovú a za zapisovateľku tohto zasadnutia Janu Polákovú. 

Predseda súdnej rady navrhol hlasovať o doplnenom programe zasadnutia:

Hlasovanie:
Za: 18
Proti: 0
Zdržali sa: 0

Uznesenie č.  608
Súdna rada SR schvaľuje doplnený program 34. zasadnutia Súdnej rady Slovenskej republiky.

Predseda Súdnej rady navrhol zvoliť volebnú komisiu pre voľbu predsedu disciplinárneho senátu v disciplinárnej veci 1 Ds 6/09 a pre voľbu kandidátov do funkcií sudcov s pridelením na konkrétny súd.

Volebnú komisiu predseda súdnej rady navrhol v zložení: JUDr. Daniel Hudák, JUDr. Daniela Švecová, JUDr. Igor Burger.
 
Hlasovanie: JUDr. Daniel Hudák
Za: 17
Proti: 0
Zdržali sa: 1
 
Hlasovanie: JUDr. Daniela Švecová
Za: 17
Proti: 0
Zdržali sa: 1
 
Hlasovanie: JUDr. Igor Burger
Za: 17
Proti: 0
Zdržali sa: 1
 
Uznesenie č.  609
Súdna rada schvaľuje volebnú komisiu v zložení JUDr. Daniel Hudák, JUDr. Daniela Švecová, JUDr. Igor Burger pre voľbu:
-	predsedu disciplinárneho senátu v disciplinárnej veci 1 Ds 6/09 
-	kandidátov do funkcií sudcov s pridelením na konkrétny súd.

Rokovanie:
1. Prerokovanie návrhu Súdnej rady Slovenskej republiky na začatie disciplinárneho konania proti sudcovi Najvyššieho súdu Slovenskej republiky, JUDr. Petrovi Paludovi

Po prerokovaní návrhu  členovia hlasovali o návrhu na začatie disciplinárneho konania proti JUDr. Petrovi Paludovi, sudcovi Najvyššieho súdu Slovenskej republiky nasledovne: 

Hlasovanie:
Za: 16
Proti: 1
Zdržali sa: 1

Uznesenie č.  610
Súdna rada Slovenskej republiky podáva návrh na začatie disciplinárneho konania proti sudcovi Najvyššieho súdu Slovenskej republiky JUDr. Petrovi Paludovi.

2. Prerokovanie podnetu predsedu Okresného súdu Košice II na posúdenie spôsobilosti riadne vykonávať sudcovské povinnosti sudcu Mgr. Gabriela Frankoviča (1 Ksr 271/09)

Členovia súdnej rady hlasovali o schválení členov do komisie na prípravu návrhu riešenia danej situácie nasledovne:

hlasovanie o JUDr. Helene Kožíkovej
Za: 17
Proti: 0
Zdržali sa: 1

hlasovanie o JUDr. Igorovi Burgerovi
Za: 17
Proti: 0
Zdržali sa: 1

hlasovanie o JUDr. Jane Bajánkovej
Za: 17
Proti: 0
Zdržali sa: 1

Uznesenie č.  611
Súdna rada SR schvaľuje JUDr. Helenu Kožíkovú, JUDr. Igora Burgera a JUDr. Janu Bajánkovú do komisie, ktorá pripraví návrh riešenia danej situácie, v lehote do 2 mesiacov.

3. Prerokovanie návrhu predsedu Krajského súdu v Žiline na preloženie JUDr. Jany Martinčekovej, sudkyne Okresného súdu Žilina na výkon funkcie sudcu na Krajský súd v Žiline (1 Ksr 234/09)

Členovia súdnej rady hlasovali o návrhu na preloženie JUDr. Jany Martinčekovej, sudkyne Okresného súdu Žilina na výkon funkcie sudcu na Krajský súd v Žiline od 1. októbra 2009 nasledovne: 

Hlasovanie:
Za: 17
Proti: 0
Zdržali sa: 0
Neprítomný: 1

Uznesenie č.  612
Súdna rada SR prekladá JUDr. Janu Martinčekovú, sudkyňu Okresného súdu Žilina na výkon funkcie sudcu na Krajský súd v Žiline od 1. októbra 2009.

4. Prerokovanie návrhu predsedu Najvyššieho súdu Slovenskej republiky na dočasné pozastavenie výkonu funkcie sudcu JUDr. Petrovi Paludovi

Po podaní návrhu Súdnej rady Slovenskej republiky na začatie disciplinárneho konania proti JUDr. Petrovi Paludovi, sudcovi Najvyššieho súdu Slovenskej republiky členovia súdnej rady hlasovali o návrhu predsedu Najvyššieho súdu Slovenskej republiky na dočasné pozastavenie výkonu funkcie sudcu JUDr. Petrovi Paludovi nasledovne:

Hlasovanie:
Za: 16
Proti: 1
Zdržali sa: 1

Uznesenie č. 613
Súdna rada Slovenskej republiky na návrh predsedu Najvyššieho súdu Slovenskej republiky dočasne pozastavuje výkon funkcie sudcu JUDr. Petrovi Paludovi, sudcovi Najvyššieho súdu Slovenskej republiky, okamihom oznámenia tohto uznesenia. 

5. Prerokovanie návrhu podpredsedníčky vlády a ministerky spravodlivosti Slovenskej republiky na vymenovanie do funkcií sudcov: Mgr. Kataríny Škultétyovej, Mgr. Patricie Skotnickej, Mgr. Adely Unčovskej, JUDr. Andrey Kriškovej, Mgr. Zity Leimbergerovej, JUDr. Juraja Kubaského, JUDr. Zuzany Levkušovej, JUDr. Mgr. Moniky Dubjel, Mgr. Aleny Jančulovej, JUDr. Radoslava Baláža (1 Ksr 268/09), (1 Ksr 270/09)

Po vypočutí prítomných kandidátov členovia súdnej rady pristúpili k tajnému hlasovaniu.

Po uskutočnení tajného hlasovania predseda volebnej komisie predniesol výsledky hlasovania: 
Prítomných pri hlasovaní: 18
Odovzdaných platných hlasovacích lístkov: 18

Hlasovanie: Mgr. Katarína Škultétyová
Za: 15
Proti: 1
Zdržal sa: 2

Hlasovanie: Mgr. Patricia Skotnická
Za: 18
Proti: 0
Zdržal sa: 0

Hlasovanie: Mgr. Adela Unčovská
Za: 17
Proti: 0
Zdržal sa: 1

Hlasovanie: JUDr. Andrea Krišková
Za: 18
Proti: 0
Zdržal sa: 0

Hlasovanie: Mgr. Zita Leimbergerová
Za: 18
Proti: 0
Zdržal sa: 0

Hlasovanie: JUDr. Juraj Kubaský
Za: 13
Proti: 3
Zdržal sa: 2

Hlasovanie: JUDr. Zuzana Levkušová 
Za: 18
Proti: 0
Zdržal sa: 0

Hlasovanie: JUDr. Radoslav Baláž
Za: 18
Proti: 0
Zdržal sa: 0

Hlasovanie: Mgr. Alena Jančulová 
Za: 18
Proti: 0
Zdržal sa: 0

Hlasovanie: JUDr. Mgr. Monika Dubjel 
Za: 18
Proti: 0
Zdržal sa: 0

Uznesenie č.  614
	Súdna rada SR schvaľuje kandidátov  na vymenovanie do funkcie sudcu s pridelením na konkrétny súd: 
•	Mgr. Katarínu Škultétyovú s pridelením na Okresný súd Bratislava I
•	Mgr. Patriciu Skotnickú s pridelením na Okresný súd Bratislava I
•	Mgr. Adelu Unčovskú s pridelením na Okresný súd Bratislava I
•	JUDr. Andreu Kriškovú s pridelením na Okresný súd Bratislava III
•	Mgr. Zitu Leimbergerovú s pridelením na Okresný súd Bratislava V 
•	JUDr. Juraja Kubaského s pridelením na Okresný súd Malacky
•	JUDr. Zuzanu Levkušovú s pridelením na Okresný súd Michalovce
•	JUDr. Mgr. Moniku Dubjel s pridelením na Okresný súd Spišská Nová Ves
•	Mgr. Alenu Jančulovú s pridelením na Okresný súd Čadca
•	JUDr. Radoslava Baláža s pridelením na Okresný súd Spišská Nová Ves.

6. Prerokovanie žiadosti predsedu rady Justičnej akadémie Slovenskej republiky o predloženie návrhu na piatich členov skúšobnej komisie a piatich náhradníkov skúšobnej komisie (1 Ksr 254/09)

Hlasovanie o návrhoch na členov skúšobných komisií:

Hlasovanie: JUDr. Toman – oblasť trestného práva
Za: 13
Proti: 0
Zdržali sa: 5
Hlasovanie: JUDr. Bajánková – oblasť občianskeho pracovného a rodinného práva
Za: 17
Proti: 0
Zdržali sa: 1

Hlasovanie: JUDr. Usačevová – oblasť obchodného práva a medzinárodného a európskeho práva
Za: 17
Proti: 0
Zdržali sa: 1

Hlasovanie: JUDr. Šimonová – oblasť ústavného práva a organizácia a pôsobnosť súdov a prokuratúr
Za: 17
Proti: 0
Zdržali sa: 1

Hlasovanie: JUDr. Kováčová - oblasť správneho a finančného práva
Za: 18
Proti: 0
Zdržali sa: 0

Náhradníci:
Hlasovanie: JUDr. Bdžoch – oblasť trestného práva náhradník
Za: 18
Proti: 0
Zdržali sa: 0

Hlasovanie: JUDr. Ličková - oblasť obchodného práva a medzinárodného a európskeho práva náhradník
Za: 18
Proti: 0
Zdržali sa: 0

Hlasovanie: JUDr. Kuruc - oblasť správneho a finančného práva náhradník
Za: 18
Proti: 0
Zdržali sa: 0

Hlasovanie: JUDr. Chlebovič – ústavné právo náhradník
Za: 18
Proti: 0
Zdržali sa: 0

Hlasovanie: JUDr. Kožíková - oblasť občianskeho pracovného a rodinného práva náhradník
Za: 17
Proti: 0
Zdržali sa: 1

Uznesenie č.  615
Súdna rada SR 
a/ schvaľuje návrh na členov skúšobnej komisie: 
JUDr. Toman – oblasť trestného práva
JUDr. Bajánková – oblasť občianskeho pracovného a rodinného práva
JUDr. Usačevová – oblasť obchodného práva a medzinárodného a európskeho práva
JUDr. Šimonová – oblasť ústavného práva a organizácia a pôsobnosť súdov a prokuratúr
JUDr. Kováčová - oblasť správneho a finančného práva

b/ schvaľuje návrh náhradníkov skúšobnej komisie: 
JUDr. Bdžoch – oblasť trestného práva 
JUDr. Ličková - oblasť obchodného práva a medzinárodného a európskeho práva 
JUDr. Kuruc - oblasť správneho a finančného práva 
JUDr. Chlebovič – oblasť ústavného práva a organizácia a pôsobnosť súdov a prokuratúr
JUDr. Kožíková - oblasť občianskeho pracovného a rodinného práva 

7. Prerokovanie žiadosti predsedu rady Justičnej akadémie Slovenskej republiky o predloženie návrhov kandidátov na vedúcich katedier kancelárii akadémie (1 Ksr 255/09)

Predseda súdnej rady navrhol odročiť tento bod programu na najbližšie zasadnutie, kedy sa otázka kandidátov na vedúcich katedier kancelárii akadémie vyrieši. 

Hlasovanie:
Za: 18
Proti: 0
Zdržali sa: 0

Uznesenie č.  616
	Súdna rada SR odkladá rozhodovanie o žiadosti predsedu rady Justičnej akadémie o predloženie návrhov kandidátov na vedúcich katedier kancelárii akadémie na najbližšie zasadnutie, kedy sa otázka kandidátov na vedúcich katedier kancelárii akadémie vyrieši.

8. Prerokovanie oznámenia predsedu disciplinárneho senátu JUDr. Karola Kučeru o jeho vylúčení ako predsedu senátu v konaní v disciplinárnej veci 1 Ds 6/09 (1 Ksr 259/09)

	Predseda súdnej rady navrhol zobrať oznámenie predsedu disciplinárneho senátu na vedomie. 

Hlasovanie:
Za: 18
Proti: 0
Zdržali sa: 0

Uznesenie č.  617
Súdna rada SR berie na vedomie oznámenie predsedu disciplinárneho senátu JUDr. Karola Kučeru o jeho vylúčení v konaní 1 Ds 6/09.

9. Voľba predsedu disciplinárneho senátu v disciplinárnej veci 1 Ds 6/09 

Predseda súdnej rady s poukazom na uvedené uviedol, že je potrebné zvoliť predsedu senátu. Následne členovia súdnej rady uskutočnili tajné hlasovanie.
Predseda volebnej komisie po uskutočnení tajného hlasovania vyhlásil výsledky nasledovne: 

Prítomných pri hlasovaní: 18
Prevzatých hlasovacích lístkov: 18
Odovzdaných hlasovacích lístkov: 18
Neplatných: 0

Hlasovanie : Mgr. Peter Melicher
Za: 18
Proti: 0
Zdržali sa: 0

Uznesenie č.  618
Súdna rada SR volí Mgr. Petra Melichera za predsedu senátu pre disciplinárne konanie vedené proti sudcovi Okresného súdu Michalovce JUDr. Andrejovi Chudovi pod sp. zn. 1 Ds 6/09.

10. Informácia o vybavení podnetu advokátskej kancelárie BUZINGER & PARTNERS predsedníčkou Krajského súdu v Bratislave (1 Ksr 213/09)

Predseda súdnej rady navrhol zobrať informáciu o vybavení podnetu na vedomie. 

Hlasovanie:
Za: 18
Proti: 0
Zdržali sa: 0

Uznesenie č.  619
Súdna rada SR berie na vedomie vybavenie podnetu advokátskej kancelárie BUZINGER & PARTNERS predsedníčkou Krajského súdu v Bratislave.

11. Informácia o doplnení podania Igora Škultétyho zo 16.7.2009 týkajúceho sa vznesenia námietky zaujatosti proti predsedovi Špeciálneho súdu (1 Ksr 211/09)

Predseda súdnej rady navrhol zobrať doplnenie podania Igora Škultétyho zo 16.7.2009 týkajúceho sa vznesenia námietky zaujatosti proti predsedovi Špeciálneho súdu na vedomie. 

Hlasovanie:
Za: 18
Proti: 0
Zdržali sa: 0

Uznesenie č.  620
Súdna rada SR berie na vedomie podanie Igora Škultétyho z 16.7.2009, týkajúce sa vznesenia námietky zaujatosti proti predsedovi Špeciálneho súdu.

12. Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Ľubice Filovej, sudkyne Krajského súdu Bratislava na výkon funkcie sudcu na Najvyšší súd Slovenskej republiky (1 Ksr 262/09)

Predseda Súdnej rady SR navrhol hlasovať o dočasnom pridelení tak, ako je uvedené v návrhu:

Hlasovanie:
Za: 17
Proti: 0
Zdržali sa: 1

Uznesenie č.  621
Súdna rada SR dočasne prideľuje JUDr. Ľubicu Filovú, sudkyňu Krajského súdu v Bratislave na výkon funkcie sudcu na Najvyšší súd Slovenskej republiky, od 1. októbra 2009 do 31. marca 2010. 

13. Prerokovanie návrhu predsedu Najvyššieho súdu Slovenskej republiky na dočasné pridelenie JUDr. Jozefa Milučkého, sudcu Krajského súdu v  Žiline na výkon funkcie sudcu na Najvyšší súd Slovenskej republiky (1 Ksr 264/09)

Predseda Súdnej rady SR navrhol hlasovať o dočasnom pridelení od 1. decembra 2009 do 31. marca 2010. 

Hlasovanie:
Za: 18
Proti: 0
Zdržali sa: 0

Uznesenie č.  622
Súdna rada SR dočasne prideľuje JUDr. Jozefa Milučkého, sudcu Krajského súdu v  Žiline na výkon funkcie sudcu na Najvyšší súd Slovenskej republiky, od 1. decembra 2009 do 31. marca 2010. 

14. Prerokovanie žiadosti predsedu Krajského súdu v Banskej Bystrici o člena do výberovej komisie na výberové konanie na obsadenie funkcie predsedu Okresného súdu Veľký Krtíš (1 Ksr 269/09)

Výberové konanie sa uskutoční 6. októbra 2009 na Krajskom súde v Banskej Bystrici. Za člena do výberovej komisie bol v diskusii navrhnutý JUDr. Daniel Hudák.

Hlasovanie: 
Za: 17
Proti: 0
Zdržali sa: 1

Uznesenie č.  623
Súdna rada schvaľuje člena do výberovej komisie na výberové konanie na obsadenie funkcie predsedu Okresného súdu Veľký Krtíš, JUDr. Daniela Hudáka.

15. Prerokovanie návrhu predsedu Krajského súdu v Košiciach na preloženie JUDr. Libora Duľu, podpredsedu Okresného súdu Košice  na výkon funkcie sudcu na Krajský súd v Košiciach (1 Ksr 261/09)

Predseda Súdnej rady SR navrhol hlasovať o preložení JUDr. Libora Duľu, podpredsedu Okresného súdu Košice na výkon funkcie sudcu na Krajský súd v Košiciach, od 1. októbra 2009.

Hlasovanie:
Za: 17
Proti: 0
Zdržali sa: 0
Neprítomný: 1

Uznesenie č.  624
Súdna rada SR prekladá JUDr. Libora Duľu, podpredsedu Okresného súdu Košice  na výkon funkcie sudcu na Krajský súd v Košiciach, od 1. októbra 2009.

16. Prerokovanie návrhu JUDr. Róberta Urbana, predsedu senátu Krajského súdu v Žiline na zrušenie rozhodnutia podpredsedu vlády a ministra spravodlivosti Slovenskej republiky č. 24461/2009-41 z 2. marca 2009 o dočasnom pozastavení výkonu funkcie sudcu (1 Ksr 272/09)

Rokovanie súdnej rady viedla bez prítomnosti predsedu súdnej rady JUDr. Kožíková,  ktorá uviedla, že JUDr. Róbert Urban, predseda senátu Krajského súdu v Žiline podal návrh na zrušenie rozhodnutia podpredsedu vlády a ministra spravodlivosti Slovenskej republiky č. 24461/2009-41 z 2. marca 2009 o dočasnom pozastavení výkonu funkcie sudcu.

JUDr. Kožíková požiadala členov súdnej rady, aby hlasovali o návrhu uznesenia: Súdna rada SR ruší rozhodnutie podpredsedu vlády a ministra spravodlivosti Slovenskej republiky č. 24461/2009-41 z 2. marca 2009 o dočasnom pozastavení výkonu funkcie sudcu JUDr. Róberta Urbana.

Hlasovanie:
Za: 1
Proti: 8
Zdržali sa: 6
Neprítomní: 3

Uznesenie č.  625
Súdna rada SR konštatuje, že návrh JUDr. Róberta Urbana, predsedu senátu Krajského súdu v Žiline na zrušenie rozhodnutia podpredsedu vlády a ministra spravodlivosti Slovenskej republiky č. 24461/2009-41 z 2. marca 2009 o dočasnom pozastavení výkonu funkcie sudcu, nezískal dostatočný počet hlasov.

Ostatnú časť rokovania viedol opäť predseda súdnej rady.

17. Informácia vedúcej Kancelárie Súdnej rady Slovenskej republiky o plnení uznesenia Súdnej rady Slovenskej republiky č. 466 vo veci zabezpečenia prípravy podkladov pre vyhodnotenie majetkových priznaní sudcov 

Vedúca Kancelárie Súdnej rady Slovenskej republiky informovala o prípravách podkladov pre vyhodnotenie majetkových priznaní sudcov.
Predseda súdnej rady navrhol zobrať Informáciu vedúcej Kancelárie Súdnej rady Slovenskej republiky na vedomie. 

Hlasovanie:
Za: 18
Proti: 0
Zdržali sa: 0

Uznesenie č.  626
Súdna rada SR berie na vedomie Informáciu vedúcej Kancelárie Súdnej rady Slovenskej republiky.

Predseda súdnej rady uviedol, že sudca JUDr. Kliment upozornil členku súdnej rady, aby netelefonovala na chodbe pred rokovacou miestnosťou pred jeho kanceláriou.

Súdna rada SR žiada predsedu Najvyššieho súdu Slovenskej republiky o presťahovanie JUDr. Klimenta z jeho kancelárie na 4. poschodí do inej kancelárie. 

Zapísala:	Overil:
Jana Poláková		JUDr. Jana Bajánková